cyanic-selkie/wikianc huggingface dataset:
భారత్ డైనమిక్స్ లిమిటెడ్
స్వదేశీ క్షిపణులు
ఇది రెండవ తరం, సెమీ ఆటోమేటిక్, టాంకు విధ్వంసక, ట్యూబ్ లాంచ్, ఆప్టికల్ ట్రాక్, వైర్ గైడెడ్ క్షిపణి. ఇది 75 నుండి 4000 మీటర్ల పరిధిలో పేలుడు పదార్థాల రియాక్టివ్ ఆర్మోర్స్‌తో కదిలే, స్థిరమైన సాయుధ లక్ష్యాలను నాశనం చేయడానికి రూపొందించబడింది.
ఇన్వార్ అనేది టి -90 ట్యాంకు పేల్చే ఆయుధం. ఈ క్షిపణిలో సెమీ ఆటోమేటిక్ కంట్రోల్ సిస్టమ్ ఉంది. పేలుడు రియాక్టివ్ కవచాన్ని ఛేదించడానికి రూపొందించిన టాండెమ్ వార్‌హెడ్‌ కలిగిన ఈ క్షిపణి జామింగు నిరోధక శక్తి కలిగినది. నిశ్చలంగా ఉన్న లక్ష్యాలనే కాక, 70 కి.మీ/గం వేగంతో కదిలే లక్ష్యాలను కూడా ఈ అయుధం ఛేదించ గలదు.
వాయవ్య రైల్వే
thumb|220px|right| [[ఉత్తర మధ్య రైల్వే జోన్ (11వ నెంబరు) ]] భారతదేశం లోని 18 రైల్వే జోన్‌లలో వాయువ్య రైల్వే (నార్త్ వెస్ట్రన్ రైల్వే ) ఒకటి. ఈ రైల్వే జోన్ జైపూర్. ప్రధాన కేంద్రంగా కార్యకలాపాలను నిర్వహిస్తుంది. ఈ జోన్ లో జోధ్పూర్ డివిజను, గతకాలపు ఉత్తర రైల్వే జోన్ లోనిది, విభజన తరువాత గుర్తించబడ్డ బికానెర్ డివిజను, గతకాలపు పశ్చిమ రైల్వే జోన్ లోనిది, పునరుద్దరించబడ్డ వాటిలో జైపూర్, అజ్మీర్ డివిజన్లు మొత్తం కలుపుకుని నాలుగు (డివిజన్స్) విభాగాలు ఉన్నాయి.
విస్తరణ పరిధి
ఈ రైల్వే జోన్‌ మొత్తం 578 స్టేషన్లు ఉన్నాయి. ఈ జోన్‌లో ప్రధానంగా 2575.03 రూట్ కిలోమీటర్లు బ్రాడ్‌గేజ్, 2874.23 రూట్ కిలోమీటర్లు మీటర్‌గేజ్ కలిపి మొత్తం 5449.29 రూట్ కిలోమీటర్లు కలిగి ఉంది.
వాయువ్య రైల్వే యొక్క ఆపరేటింగ్ డీజిల్ షెడ్లు కలిగివున్న ఎబిఆర్ (అబూ రోడ్) నందు, డబ్ల్యుడిఎమ్2 లు డబ్ల్యుడిఎమ్3 లు, డబ్ల్యుడిఎమ్3ఎలు, డబ్ల్యుడిజి4 లు ఉన్నాయి. భగత్ కి కోఠి (బిజికెటి) జోధ్పూర్ నందు, డబ్ల్యుడిఎమ్2 లు డబ్ల్యుడిజి లు, డబ్ల్యుడిపి4 లు, డబ్ల్యుడిఎమ్3ఎలు బ్రాడ్ గేజ్ వాహనములు, ఇది కలిగి ఉంది. జైపూర్ వద్ద ఫులేరా వద్ద, వైడిఎమ్4 లు ఇవి మీటర్ గేజ్ వాహనములు వాడకానికి ఉన్నాయి.
వాయువ్య రైల్వే కూడా అంతర్జాతీయ రైలు సేవలును కలిగి ఉంది. జోధ్పూర్ నుండి మునబావోకు థార్ ఎక్స్‌ప్రెస్ ఉంది.
మూసలు, వర్గాలు
వర్గం:భారతీయ రైల్వే మండలాలు వర్గం:రాజస్థాన్ రైలు రవాణా వర్గం:వాయువ్య రైల్వే జోన్
ఆనందమయి మాత
ఆనందమయి మాత లేదా నిర్మల సుందరి (30 ఏప్రిల్ 1896 - 27 ఆగస్టు 1982) ఒక భారతీయ సన్యాసి, యోగా గురువు. పరమహంస యోగానంద సంస్కృత నామధేయమైన ఆనందమయిని ఆంగ్లంలో "Joy-permeated" అని అనువదించారు. ఈ పేరు ఆమెకు 1920వ దశకంలో దైవిక ఆనందం శాశ్వత స్థితిని తెలిజేయడానికి ఆమె భక్తులు ఆమెకు పెట్టారు.
మరణం
ఈమె 27 ​​ఆగస్టు 1982న డెహ్రాడూన్‌ లో మరణించారు, తర్వాత 29 ఆగస్టు 1982న ఉత్తర భారతదేశంలోని హరిద్వార్‌లో ఆమె కంఖాల్ ఆశ్రమం ప్రాంగణంలో సమాధి నిర్మించబడింది.
మూలాలు
వర్గం:ఆధ్యాత్మికం వర్గం:యోగాచార్యులు
డూప్లే
వ్యాపారంకోసం 17 వ శతాబ్దములో వచ్చిన ఫ్రెంచి వ్యాపార సంస్ధ కూడా అంతకు ముందుగానే వచ్చిన ఆంగ్లేయ, డచ్చి ఈస్టిండియా కంపెనీ లలాగనే ఫ్రెంచి ఈస్ట్ ఇండియా కంపెనీగా సా.శ. 1668 లో స్థాపింపబడింది. 18వ శతాబ్దమునాటి దేశ పరిస్థితులలో మొగల్ చక్రవర్తి సామ్రాజ్య పరిపాలన పట్టుసడలుతుండగా, వివిధ రాజ్యములలో అంతఃకలహములు, చక్రవర్తికి సుబేదారులైన నవాబులే కాక, అనేక ప్రాంతీయ సామంతరాజులక్రిందనున్న చిన్న చిన్న రాజులుకూడా స్వతంత్రులగుటకు ప్రయత్నించుట, వైషమ్యాలతో ఒకరిపైనొకరు యుధ్ధములకు దిగటం మొదలగు విఛ్ఛిన పరిస్థితులలో వ్యాపారంకన్నా ప్రాముఖ్యమైనది రాజ్య ఆక్రమణ, వలసరాజ్యస్థాపనే అని తలచి బ్రిటిష్ వారికన్నా ముందే ప్రయత్నించినది ఫ్రెంచి కంపెని అధిపతి, డూప్లే దొర ( పూర్తిపేరు జోసెఫ్ ఫాంకోయిస్ డూప్లే : Joseph Francois Dupleix). ఆ మార్గమునే అవలంబించిన బ్రిటిష్ వారు ప్రతిపక్షము వహించటంవల్ల వీరికీ ఫ్రెంచివారికీ వారి వారి పక్షముల తరఫుననే కాక ఆధిపత్యకాంక్షతో సరాసరి యుద్ధములు కూడా జరిగినవి. అయితే డూప్లే తలపెట్టిన రాజ్యాక్రమణ, వలసరాజ్యస్థాపన సైనికి బలపరాక్రమముల ప్రయేగముతోనూ అధిక ధనవ్యయముతో కూడి తత్కాలఫలితమిచ్చెదై యుండగా అదే లక్ష్యములు తలపోసిన బ్రిటిష్ వారి రాజతంత్రముల ప్రయోగం క్రమేణ ఫలితమిచ్చెడిదైనది. చివరకు పైచేయి బ్రిటిష్ వారిదైనది. సా.శ. 1754 లో డూప్లే దొర ఇండియాను వదలిపెట్టి వెళ్ళడంతో ఫ్రెంచి ఇండియా క్రమేణా క్షీణించి బ్రిటిష్ ఇండియా బలపడి 1948 దాకా జరిగినదే బ్రిటిష్ ఇండియా చరిత్ర. .
డూప్లే జీవిత కాలం 1697-1763
ఫ్రెంచి వారి ఈస్ట్ ఇండియా వర్తక సంఘమునకు సభ్యుడుగా 1720 లో నియమించబడ్డ డూప్లే 1730 లో గవర్నరుగాను, ఆ తదుపరి 1742 నుండీ1754 వరకూ గవర్నరు జనరల్ గా నుండెను (10 వ గవర్నర్ జనరల్). ఇండియాలో ఫ్రెంచి వారి వలసరాజ్య విస్థారణ కార్యకలాపల్లో చాల ప్రముఖ పాత్రవహించాడు. ఫ్రెంచి ఈస్టుఇండియా కంపెనీకి కూడా తూర్పు సముద్రతీర కేంద్రమైన వంగరాష్ట్రములోని కలకత్తా ముఖ్యకేంద్రముగానుండెను. కానీ దక్షిణభారతదేశం డూప్లేదొర కర్మభూమిగా చెప్పవచ్చు. ముఖ్యంగా 1730 దశాబ్దములో ఆయన ఫ్రెంచిఇండియా గవర్నరుగా పనిచేసిన ఫ్రెంచి ఇండియావారి రాజధానిగానుండిన పుదుచ్చెరి, ఇండియాలో ఫ్రెంచి వారి వర్తక స్తావరములు ముఖ్యమైనవి పుదుచ్చెరీ, చంద్రనగర్, మచిలీపట్టణం, ఢాకా, పాట్నా, కాసీం బజారు.
వ్యక్తిగత జీవితచరిత్ర
ఉత్తర ఫ్రాన్సుదేశంలోని లాండెర్సీస్ (Landercies) లో 1697జనేవరి 1 తారీఖున జన్మించెను. అధికార హోదాలోకి రాకముందే ఫ్రెంచి ఈస్టు ఇండియా కంపెనీ వారి ఓడలలో 1715 లోనే భారతదేశమువచ్చి 1720 దాకా స్వంతగా వ్యాపారము చేసినట్లు తెలియుచున్నది. 1720 లో ఫ్రెంచి ఇండియా సంస్థవారి పుదుచ్చేరీ కౌన్సిల్లో సభ్యునిగా నియమింపబడ్డాడు. తరువాత 1730 నుంచీ (వంగరాష్ట్రమున ఫ్రెంచి సంస్థలకు ) చంద్రనాగోరులో గవర్నరుగా నున్న రోజులలో 1741 లో జోన్ ఆల్బర్టు ( Ms. Jeanne Albert) ను వివాహమాడెను. 1720 నుండి 34 ఏండ్లు నిర్వహించిన పదవీ బాధ్యతలు, కార్యసాధనాలు, కౌశల్యం, నిపుణత, కార్యకకలాపాలు గుర్తింపు కాక పోగా పైపెచ్చు ఫ్రాన్సు దేశములోని తన పై ఉన్నతాధికారుల ఆగ్రహానికి గురై, చివరకు 1754 పదవీ విరమణచేయబడినాడు. డూప్లే ఫ్రెంచి దేశంకోసం చేసిన విలువైన కృషి ఆయన జీవితకాలంలో గుర్తింపుకు నోచుకోలేదు. చనిపోయిన చాలాకాలానికి గాని గుర్తింపబడలేదు.
మరణానంతరం వచ్చిన గుర్తింపులు, స్మారక చిహ్నములు
డూప్లే చనిపోయిన 100 సంవత్సరాల తరువాత 1870 నాటికి భారతదేశములో ఫ్రెంచివారి ఆధిపత్యం పోయి బ్రిటిష్ ప్రభుత్వము సాగుతున్నప్పుడు పుదుచ్చేరి (ఇప్పటి పాండిచ్చేరి ) at Goubert Avenue ప్రొమనేడ్ బీచ్ ( Promenade Beach) చివరలో డూప్లేదొర విగ్రహం నెలకొల్పబడింది. కొత్త ఢిల్లీలో వారి పేరున ఒక వీధి ఇప్పటికీ ఉంది. ఆలాగే వారి స్వదేశమైన ఫ్రాన్సులో కూడా డూప్లే దొర చనిపోయిన చాలా కాలానికి గానీ ఆయనకు గుర్తింపు రాలేదు. అక్కడ కూడా వారి జ్ఞాపకార్ధము ఒక విగ్రహము నెలకొల్పబడింది. ఫ్రెంచి ఫ్రభుత్వమువారు కొన్ని యుధ్ధ నౌకలు డూప్లే పేరున నామకరణం చేశారు.
డూప్లే కార్యకాలంలో ఇండియా దక్షిణాపధములో ఫ్రెంచివారికి బ్రిటిష్ వారికి మధ్య యుధ్ధాలు
డూప్లే ఇండియాలో ఫ్రెంచివారి స్ధావరాలకు గవర్నర్ జనరల్ గానున్న కార్యకాలం (1742-1754) లో ప్రపంచస్థాయిలో యూరోప్ దేశాలమధ్య మూడు యుధ్ధములు జరిగినవి. రెండు సైలేశ్యన్ యుధ్ధాలు (Silesian 1740-1742, 1744-1745) మూడోది ఆస్ట్రియా రాజ్య వారసత్వ యుధ్ధం (War of Austrian Succession 1742-1748). ఆందులో పాత్రవహించిన వివిధ యూరోప్ దేశాలు కొన్నివక పక్షము మరికొన్ని ప్రతి పక్షముగా నిలిచిపోరాడాయి. ఆ మూడు యుధ్ధాలలోనూ ఫ్రాన్సుకు ప్రతిపక్షముగా బ్రిటన్ నుండటముచేత ఆ శత్రుత్వ మబ్బులు ఈ రెండుదేశాలు వారి స్వదేశములలోనే కాకుండా వ్యాపారంకోసం వలసవెళ్ళిన వలసదేశాలలోకి కూడా వ్యాపించాయి. ఇండియా దక్షిణాపధములో ఫ్రెంచి వారి రాజధాని పుదుచ్చెరీ బ్రిటిష్ వారి రాజధాని చెన్నపట్నం లోనూ ఇంకా ఉత్తర సర్కారులు లోనూ ఈ రెండుదేశాల మధ్య యుధ్ధములు జరిగినవి. .
కర్నాటక యుధ్ధాలు
కర్నాటక రాజ్యములో 1746-1748, 1749-1754, 1758-1763 మధ్య పుదుచ్చెరీ, చెన్నపట్నం, ఆర్కాటులో జరిగిన మూడు యుధ్ధములును కర్నాటక యుధ్ధములుగా ప్రసిధ్ధి చెందినవి. (చూడు కర్ణాటక యుద్ధాలు). ఈ మూడు యుధ్ధాలలో రెండుపక్షాలు. (1) ఫ్రెంచివారి సంస్థతరఫున డూప్లే + మిత్రపక్షాలు (ALLIED FORCES) గానున్న హైదరాబాదు నవాబుగా ఒక దావాదారుడైన ముజఫర్, కర్నాటకనవాబుగా దావాదారుడైన చందాసాహెబు, అతని కుమారుడు రజాసాహిబ్. (2) బ్రిటిష్ వారి సంస్థ తరఫున రాబర్టు క్లైవు + మిత్రపక్షాలు (ALLIED FORCES) హైదరాబాదు నవాబుగా ఇంకో దావాదారుడైన నాజర్ జంగ్, కర్నాటకనవాబుగా దావాదారుడైన మహమ్మద్ అలీ. ఈ రెండు పక్షాలమథ్య మూడుచోట్ల జరిగిన యుధ్ధాలు కర్నాటక యుధ్ధాలు. ఫ్రెంచి వారి సంస్థ పుదుచ్చెరి (ఇప్పటి పాండిచెరీ) లో నుండేది.పులిక్కాట్ ( ప్రళయకావేరీ) లో డచ్చివారు, ప్రళయకావేరీకి కొంచం దూరములో నెల్లూజిల్లాలోనుండే ఆర్మగానులో 1626 లో ఇంగ్లీషువారి సంస్థ, మైలాపూరులో పోర్చుగీసువారి సంస్థా వుండేవి. మద్రాసుకు దాదాపు 160 కి.మీ లోనున్న కడ్డలూరులో బ్రిటిష్ వారు ఒకానొక పాత కోటనొకదానిని ( అచ్చటి పరిపాలకుదగ్గరనుండి కొనుకుని ఫోర్టు సెంట్ డేవిడ్ ( Fort Saint David) అని నామకరణం చేసి అక్కడ సిబ్బందితో నుండేవారు. ఈ కోటనే దేవీకోట అని చరిత్రలో ఉల్లేఖించబడింది.. తరువాతి కాలంలోఇంగ్లీషువారు 1639 లో పట్టాపొంది చెన్నపట్నం పట్టణంలోనే 1641 లోఫోర్టు సెంట్ జార్జి కోట (Fort Saint George) అనే ఇంకో కోట కట్టుకున్నారు. 1645 లో చంద్రగిరి రాజైన శ్రీ రంగరాయల నాశ్రయించి ఆపట్టా ధ్రువరచుచూ రాజశాసనంకూడా పొందారు., . . 1745 లో బ్రిటిష్ వారు పెద్దపెట్టున నౌకాదళానొకదానిని పంపించి ఫ్రెంచి వారికి రాజధానిగానున్న పుదుచ్చెరీని ముట్టడించటానికి సన్నాహాలు చేయటం వల్ల ఫ్రెంచివారు కూడా వారి పెద్దనౌకాధళాన్ని కదిలించి పంపించారు. 1746 లో ఆకస్మికంగా డూప్లే బ్రిటిష్ వారి మద్రాసు పై దండయాత్రచేసి విజయవంతంగా బ్రిటిష్ సంస్థ సిబ్బందిని బంధనలో పెట్టి మద్రాసు పట్ణాన్ని కైవశంచేసుకున్నాడు. యుధ్ధ సైనికాధిపతుల స్థాయిలో జరిగిన సంధి 'ఎయిక్సు లా ఛాపెల్' అనే రాజీ (Treaty of Aix-la-Chappelle) ప్రకారం బ్రిటిష్ వారు ఉత్తర అమెరికాలోని ఫ్రెంచివారి వలసస్థావరమును కైవశంచేసుకున్న లూబరో (Louisbourg) విడిచిపెట్టేట్లు ఇండియాలో ఫ్రెంచివారు కైవశంచేసుకున్న మద్రాసును విడిచిపెట్టెట్లు. ఆ సంధి ప్రకారం మద్రాసును తిరిగి బ్రిటిష్ వారికి వెనక్కిచ్చేశారు. ఫ్రెంచి వారి నౌకా దళాధిపతి కమాండర్ Comte de La Bourdonnais, బ్రిటిష్ నౌకాదళాధిపతి (Admiral Edward Peyton) మధ్యన జరిగిన ఆ సంది ఫ్రెంచి గవర్నరు జనరల్ డూప్లే దొరకి ఇష్టములేకపోయింది. డూప్లే 1846 సెప్టెంబరులో మద్రాసుపై చేసిన మొదటి దండయాత్ర 'అడయారు యుధ్దం' మళ్పీ రెండోసారి చేసినది 'మద్రాసు యుధ్ధం' మని ప్రసిధ్ది గాంచినవి. మొదటిసారి మద్రాసును కైవశంచేసుకున్నాక ఫోర్టు సెంట్ జార్జిని అనుకున్నట్లు కర్ణాటక నవాబు కివ్వనందున కర్ణాట నవాబు అన్వరుద్దీన్ మద్రాసులో నున్న డూప్లే సైన్యముపై పెద్దపెట్టున వేలకొలదికల తన సైన్యాన్ని దండయాత్రకి పంపాడు. డూప్లే చాలతక్కువమంది ఫ్రెంచి సైన్యముతోనే అన్వరుద్దీన్ సైన్యాన్ని తిరగత్రోలేశాడు. కానీ డూప్లే రెండోసారి 1746 డిసెంబరులో కడ్డలూరులోని ఫోర్టు సెంట్ డేవిడ్ ను పట్టుకొనుటకు మద్రాసు పై దండయాత్రచేసిన యుద్ధములో దారిలోనే అన్వరుద్దీన్ తన కుమారుడు మహమ్మదాలీని పెద్ద సైన్యముతో పంపి డూప్లేని దారిలోనే ఆపి బ్రిటిష్ వారి ఫోర్టు సేంట్ డేవిడ్ ను కాపాడాడు.
కర్నాటకరాజ్యం చరిత్ర
కర్నాటక నవాబు గారి నే ఆర్కాటు నవాబు అనికూడా అనేవారు. ఆయన రాజధాని ఆర్కాటు. అలనాటి కర్నాటక కృష్ణానది మొదలు కావేరీ నదివరకునూ గల సముద్రతీర భూభాగం మరియూ పడమర కడప, సేలం, దిండిగల్లు సరిహద్దులవర వరకూ కర్నాటకమనేవారు. కర్ణాటకను 1646లో చంద్రగిరి రాజుల దగ్గరనుండి గోల్కోండ సుల్తాను జయించాడు. 1692 లో గోల్కోండసుల్తానులనుండి మొగల్ చక్రవర్తి జయించాడు. అప్పటినుండి ఔరంగజీబు మరణం చేవరకూ (సా.శ.1707) కర్ణాటక నవాబు హైదరాబాదు నిజాంగారికి లోబడి రాజ్యపాలనచేసే వాడు. (చూడుకర్నాటక నవాబు) కొద్దికాలంలో కర్నాటక నవాబు దోస్త్ అలీఖాన్ స్వతంత్రపాలన చేశాడు అతని తరువాత అన్వ రుద్దీన్ కర్నాటక నవాబైనాడు. 1748 లో హైదరాబాదు నిజాం గారి మరణించటంతో ఆక్కడ వారసత్వపు తగాదాలు వచ్చినవి. 1749 లో కర్నాటక నవాబు అన్వరుద్దీన్ మరణించటంతో ఇక్కడ కర్నాటకలో కూడా నవాబు వారసత్వం తగాదాలు తలఎత్తి అతని వాలజా అనే మహమ్మదాలీ (అన్వరుద్దీన్ కుమారుడు) వారసత్వుడైయుండగా, అల్లుడు చందాసాహెబ్ కూడా దావాదారుడైనాడు. దాంతో ఆక్కడ హైదరాబాదు నిజాంకు వారసత్వ తగాదా ఇక్కడ కర్నాటక నవాబు వారసత్వ తగాదాలు వచ్చాయి. అలాంటి అవకాశలాకే వేచియున్న ఆంగ్లేయ, ఫ్రెంచి సంస్థలు రక్షణసహాయపేరట చెరోపక్షం చేరాయి. డూప్లే కుశాగ్రబుధిబలముచే దక్షిణాపధములోనున్న మహమ్మదీయ పరిపాలకులు నవాబులు (మొగలాయి సుబేదారులు) తో ఒకరుకాకపోతే నింకొకరన్నటుల ఒకసారి హైదరాబాదు నవాబు మరోకసారి కర్నాటక నవాబు తోనూ అనుగ్రహపాత్రుడేయుండి వారికి సైనిక సహాయమందజేసేవాడు. మైసూరు నవాబుగారైన హైదర్ అలీ ఖాన్ కు డూప్లే సైనిక అసరానివ్వటమేకాక అతనికి సైనిక తరఫీదుకూడా నిచ్చేవాడు. అందుచేత హేదర్ అలీ ఫ్రెంచివారికి మిత్రపక్షములోనుండేవాడు. హైదరాబాదు నిజాం సలాబత్ జంగ్, అతని తరువాత వచ్చిన ముజఫర్ జంగు కూడా డూప్లేకి మిత్రపక్షమువాళ్ళే అయిననూ ముజఫర్ జంగు కొలదికాలమునే రాజ్యమేలాడు. నిజాం వారసత్వదావాదారు నాజిర్ జంగ్ ఇంగ్లీషు వారినాశ్రయించాడు. వారసత్వం తగాదాలతో కర్నాటకలో 1750నుంచీ కొన్నాళ్ళు ఫ్రెంచివారి డూప్లే పరిపాలన నచింది. 1752 లో చందాసాహెబ్ ఉరితీయబడ్డాడు. బ్రిటిష్ వారు రాబర్టు క్లైవు సారథ్యంలో 1754 లో ఫ్రెంచి వారితో యుధ్ధము చేసి కర్నాటకను మహమ్మదాలీకి పట్టము కట్టారు. , <ref name= "దిగవల్లి వేంకట శివరావు (1943)"
ఉత్తర సర్కారులలో జరిగిన యుధ్ధం
దక్షిణభారతదేశంలో ముగలాయి చక్రవర్తికి సుబేదారుడైన హైదరాబాదు నవాబు నిజాం ఉల్ ముల్కు తరువాత సా.శ. 1750 లో ముజపర్ జంగ్ డూప్లే సహాయంతో సుబేదారుడైనాడు. ఆ కృతజ్ఞతతో ముజఫర్ జంగ్ ఫ్రెంచివారికి ఉత్తరసర్కారులోని ప్రధాన కేంద్రమైన మచిలీపట్టణం ఆ పరిసర ప్రాంతములను మాత్రమే ఫ్రెంచివారికి స్వాధీనంచేశాడు. ముజఫర్ జంగ్ తరువాత సుబేదారుడైన సలాబత్ జంగ్ కూడా సా.శ. 1752 లో డూప్లే సహాయంపొందిన కృతజ్ఞతతో ఉత్తరసర్కారులనంతా ఫ్రెంచివారికి స్వాధీనంచేశాడు. ఉత్తరసర్కారులో డూప్లే నియమించిన సైన్యాధిపతి బుస్సీదొర పరపాలనలోనున్నప్పుడు ముఖ్య ఘట్టములుగా చేప్పదగ్గవి బొబ్బిలి యుధ్ధం, చూడు ఉత్తర సర్కారులు)
మూలాలు
వర్గం:భారతదేశంలో బ్రిటిషు పాలన వర్గం:1697 జననాలు వర్గం:1763 మరణాలు వర్గం:ఫ్రాన్స్
అసిటిలిన్
అసిటిలిన్ వాయువును ఎసిటెలిన్,అసిటిలీన్ అని స్వల్ప ఉచ్ఛరణ భేదంతో పిలుస్తుంటారు అసిటిలిన్/ఎసిటిలీన్ (Acetylene) కర్బన ఉదజని సమ్మేళనం వలన ఏర్పడిన వాయువు. ఇది ఒక హైడ్రోకార్బన్. చాలా త్వరగా, త్రీవంగా మండే గుణమున్నది. అందుచే అసిటిలిన్ వాయువును ఎక్కువగా ఇంధనంగా వినియోగిస్తారు ఇది కర్బన రసాయన శాస్త్రంలో ఆల్కైన్ (Alkyne) సమూహానికి చెందినది. అసిటిలిన్ శాస్త్రియ పేరు ఈథైన్  (ethyne), కొన్ని రకాల రసాయన పదార్థాలను తయారు చేయుటకు కూడా వాడెదరు. స్వచ్ఛమైన అసిటిలిన్ వాయువునకు వాసన లేదు. అయితే వ్యాపారత్మకంగా కాల్సియం కార్బైడ్ నుండి ఉత్పత్తి చేసే వాయువులో జనక పదార్థాలలో భాస్వరం వంటి మలినాలు వుండటం వలన ఘటైన వెల్లుల్లి వాసన వస్తుంది.
అసిటిలిన్ పుట్టుక-అభివృద్ధి
అసిటిలిన్ ను మొదటగా ఎడ్మండ్ డేవి (Edmond Devy) మొదటగా సా.శ.1836లో గుర్తించాడు. ఆయన దాన్నిని న్యూ కార్బోరేట్ ఆఫ్ హైడ్రోజను అని పేర్కొన్నాడు. సా.శ.1860 మరల దీనిని ఫ్రెంచి రసాయన శాస్త్రవేత్త మర్సెల్లి బెర్తెలెట్ (Marcellin Berthelot) కనుగొనటం జరిగినది ఆయనే ఈ వాయువునకు అసిటిలిన్ అనే పేరును నిర్ణయించాడు. అసిటిలిన్ వాయువునకు స్థిరత్వం తక్కువ కావున అసిటిలిన్ ను ఒక ప్రాంతం నుండిమరో ప్రాంతానికి రవాణా చెయ్యడం అసాధ్యంగా వుండేది. సా.శ.1896 లో ఫ్రెంచి దేశానికి చెందిన శాస్త్రవేత్తలు క్లాడ్ (claude), హెస్ (hess)లు అసిటోన్ వాయువును సిలెండరులలో నిల్వవుంచి, రవాణా చెయ్యు పద్ధతిని కనుగొన్నారు. అసిటోన్ (acetone) తన భారానికి 10 రెట్లు భారమున్న అసిటిలిన్ ను తనలో కరగించుకొని/శోషించుకొని వుండగలదని గుర్తించారు. అసిటొనును నింపిన సిలెండరులో అసిటిలిన్ వాయువును నింపి రవాణా చేసెవారు. అందువలన కొంతవరకు అసిటిలిన్ ను నిలవుంచినప్పటికి ప్రమాదాలు అప్పుడప్పుడు సంభవించేవి. సిలెండరులో రంధ్రాలు కలిగిన, కేశనాళికవంటి పదార్థాన్ని నింపడం వలన సిలెండరులు ప్రేలే శాతాన్ని తగ్గించారు. 1906 లో గుస్టఫ్ డలెన్ (Gustaf Dalen) కనుగొన్న AGA అను ఒక సమ్మేళన పదార్థాన్ని సిలెండరులలో నింపి, దానిని మొదట అసిటోన్ తో సంతృప్త పరచి, ఆతరువాత అసిటిలిన్ వాయువును నింపడం ప్రారంభించారు. సా.శ.1906 లో చార్లెస్ పికార్డ్ అనే అతను ఆక్సి అసిటిలిన్ బ్లోఫైప్/టార్చును కనుగొనడంతో పరిశ్రమలలో వెల్డింగు చెయ్యుటకై అసిటిలిన్ వాయువును వాడటం పెరిగినది.
అసిటిలిన్ వాయువు ఉత్పత్తి
అసిటిలిన్ వాయువును పలురకాలలో ఉత్పత్తి చెయ్యవచ్చును. ఇందులో అగ్రస్థానంలో వున్న విధానం కాల్సియం కార్బైడును నీటితో చర్య జరపడ ద్వారా ఉత్పత్తి చెయ్యడం. ప్రపంచంలో ఎక్కువ అసిటిలిన్ గ్యాసు ఈ పద్ధతిలో ఉత్పత్తి చెయ్యబడుచున్నప్పటికి ఇతర పద్ధతులలో కూడా అసిటిలిన్ వాయువును ఉత్పత్తి చేయుదురు. అవి :
కాల్సియం కార్బైడును తయారు చేయుట
మొదట కాల్సియం కార్బోనేట్ (సున్నపురాయి)ని కాల్సియం ఆక్సైడ్ గా మార్చి, ఆలాగే రాక్షసి బొగ్గును (coal) కోకు (coke)గా మార్చి, రెండింటి మధ్య చర్య జరపడం వలన కాల్సియం కార్బైడ్ ఏర్పడుతుంది. CaO+3C → CaC2+CO కాల్సియం ఆక్సైడు+కార్బను → కాల్సియం కార్బైడు+కార్బను మొనాక్సైడు
కాల్సియం కార్బైడు నుండి అసిటిలిన్ వాయువును తయారు చేయుట CaC2 +2H2O → C2H2+Ca (OH)2+Heat
అసిటిలిన్ భౌతిక రసాయనిక గుణగణాలు
అసిటిలిన్ వాయువు ఒక అసంతృప్త హైడ్రోకార్బను. అసిటిలిన్ అణువులో రెండు కార్బను పరమాణువులు,, రెండు హైడ్రోజన్ పరమాణువులుండును. అసిటిలిన్ యొక్క ఎంఫిరిక ఫార్ములా :C2H2.కార్బను కార్బను మధ్య మూడు బంధాలున్నాయి. అసిటిలిన్ అణువు ఎటువంటి వంపులు లేకుండా సరళంగా వుంటుంది.
అసిటిలిన్ వాయువు కార్బను, హైడ్రోజనుగా వియోగం చెందినప్పుడు ఉష్ణం విడుదల అవుతుంది. అసిటిలిన్ వాయువు పైన వత్తిడి 15 lb/in2మించినప్పుడు ద్రవ లేదా ఘనరూపంలో వున్న అసిటిలిన్ పెద్ద శబ్దంతో ప్రేలు అవకాశం ఎక్కువ ఉంది. సరియైన మోతాదులో స్వచ్ఛమైన అసిటిలిన్ వాయువును గాలితో మండించిన ప్రకాశవంతమైన తెల్లని జ్వాల వెలుగుతుంది. అందువలన దీనిని దీపాలు వెలిగించేవారు. అయితే కొన్ని సందర్భాలలో 2.5 గాలి:అసిటిలిన్ 12.5 వున్నప్పుడు మండించినచో ప్రేలుడు ఏర్పడును. అసిటిలిన్ లో కార్బను భారశాతం 92.2,, హైడ్రోజను భారశాతం 7.8 (అందాజుగా). అసిటిలిన్ వాయువు గాలి కన్న 10% తక్కువ బరువును కలిగివున్నది.
అసిటిలిన్ వాయువుయొక్క రసాయన చర్యలు
హైడ్రోజన్ తో రసాయనిక చర్య
C2H2+2H →CH2=CH2+2H → C2H6 అసిటిలిన్ వాయువును 1500C వద్ద,నికెల్ ఉత్పేరకం సమక్షంలో హైడ్రోజంతో చర్య జరిపించిన మొదటి దశలో అసిటిలిన్ తో రెండు హైడ్రోజను పరమాణువులు చేరడం వలన ఇథిను/ఈథిన్ (H2C=CH2) ఏర్పడుతుంది, చర్యను కొనసాగించిన, ఇథీన్ అణువుకు మరోరెండు హైడ్రోజన్ పరమాణులు బంధమేర్పరచుకొవటం వలన ఇథేను ( C2H6) ఏర్పడును
క్లోరిన్ తో చర్య C2H2+Cl2 → Cl-CH=CH-Cl+Cl2→ Cl2-CH - CH-Cl2
హైడ్రోజన్ హలైడ్ తో చర్య C2H2+2HBr→CH2+CH-Br+ HBr→CH3-CH-Br2
రాగి సమ్మేళనంతో చర్య
C2H2 + 2CuCl -->Cu2C2 + 2HCl. కాపరు క్లోరైడుతో చర్య వలన కాపరు అసెటిలైడ్ (copper acetylide:Cu2C2)ఏర్పడును.
అక్సిజన్ తో మండించినప్పుడు
కెనాన్ ఇంక్
Canon Inc. క్యానాన్ కబుషికి గైసా అనునది కెమెరా లు, ఫోటోకాపీయర్ లు కంప్యూటర్ ప్రింటర్ లు వంటి ఇమేజింగ్, ఆప్టికల్ ప్రాడక్ట్ లని ఉత్పత్తి చేసేజపానుకి చెందిన ఒక బహుళ జాతీయ సంస్థ. దీని ప్రధాన కేంద్రం టోక్యో లోని ఓటాలో ఉంది. .
పేరు
మొదట Seikikōgaku kenkyūsho (jap. 精機光学研究所, Precision Optical Industry Co. Ltd.) గా ఈ సంస్థ స్థాపితమైనది. 1934 లో Kwanon పేరుతో ఫోకల్ ప్లేన్ ఆధారిత షట్టరుతో కూడిన మొట్టమొదటి 35 ఎం ఎం కెమెరా నమూనాని తయారు చేసింది. 1947 లో Canon Camera Co., Inc.,గా మార్చబడింది. మరల 1969 లో Canon Inc.గా మార్చబడింది.
అసిటిలిన్
అసిటిలిన్ వాయువుయొక్క రసాయన చర్యలు
2C2 H2 + 5O2 → 4CO2 + 2H2O+Heat
===అసిటిలిన్ నుండి ఉత్పత్తి చెయ్యబడు పదార్థాలు === అసిటిలిన్ నుండి పారిశ్రామిక రంగంలో పలురకాల పదార్థాలను ఉత్పత్తి చెయుదురు. అందులో PVC పైపులు, డిటెర్జెంట్సు, ఎడెహెసివ్సు వంటివి అనేకం అసిటిలిన్ సమ్మేళన పదార్థాల నుండి ఏర్పడును.
అసిటిలిన్ నుండి ఏర్పడిన పైన పేర్కొన్న పదార్థాల నుండి మరిన్ని విలువైన వస్తువులు తయారగును.
మూలాలు
వర్గం:వాయువులు వర్గం:ఆల్కైన్లు వర్గం:కర్బన సమ్మేళనాలు వర్గం:ఈ వారం వ్యాసాలు
నూజివీడు కోట
thumb|250x250px|నూజివీడు కోట ప్రవేశ మార్గం నూజివీడు కోట, ఆంధ్రప్రదేశ్ రాష్ట్రంలోని కృష్ణా జిల్లా నూజివీడు మండలం, నూజివీడులో ఉంది.ఇది విజయవాడకు 50 కి.మీ. దూరంలో ఏలూరుకు 35 కి.మీ. దూరంలో ఉంది.ఈ కోటను మేకా కుటుంబానికి చెందిన జమీందార్లు నిర్మించారని తెలుస్తుంది.18వ శతాబ్థంలో బ్రిటీసు పాలకులను ఎదురొడ్డిన నరసింహ నారయ్యప్పారావు నూజివీడును రాజధానిగా చేసుకొని, ఈ ప్రాంతాన్ని పరిపాలించినట్లుగా తెలుస్తుంది. నూజివీడును పరిపాలించిన మేకా వంశస్థులలో ఇతను 13 వ తరానికి చెందినవాడు. ఇతనిని నారయ్య అప్పారావు అనికూడా అంటారని తెలుస్తుంది.
కోట నిర్మాణం చేసిన స్థలం వెనుక చరిత్ర
thumb|444x444px|మేకా వంశీయులకు చెందిన వేంకట రంగయ్య అప్పారావు. ఈ కోట స్థలం స్థాపన వెనుక రెండు వృత్తాంతాలు ఉన్నట్లుగా తెలుస్తుంది. ఒక వృత్తాంతం ప్రకారం, కోటకు చెందిన ఒక అధిపతి తన కుక్కలతో వేట కోసం ఒక గ్రామానికి వచ్చాడు. అతను వేటలో ఉన్నప్పుడు, తన కుక్కలను చిన్న జంతు జాతికి చెందిన కుందేళ్ళు వెంబడించడం అతనిని ఆశ్చర్యానికి గురిచేసింది! నిశితంగా కుందేళ్ళ ధైర్యానికి కారణం గురించి అతను ఆలోచించి ఒక నిర్ణయానికి వచ్చి దానికి కారణం ఈ మట్టిలోని శక్తిని గ్రహించి, తన కోటను అక్కడ నిర్మించాలని నిర్ణయించుకున్నాడు.ఈ కథను వర్ణిస్తూ కోటలో "కుక్కలగేటు" అనే పేరుతో నిర్మించబడింది.
ఇంకొక వృత్తాంతం ప్రకారం, ఒక శుభదినాన అతను వేట విహారయాత్రకు బయలుదేరి వెళుతూ నువ్వులు నూనె విత్తనాల క్షేత్రానికి వచ్చాడు. అక్కడ ఒక మేక తనపై చేసిన తోడేలు దాడులకు వ్యతిరేకంగా చాలా కోపంగా పోరాడి తనను తాను రక్షించుకుంటోంది.ఆ సంఘటన రాజా మంచి శకునంగా భావించి, బలహీనమైన ఒక జంతువు మరొక శక్తివంతమైన జంతువుతో విజయవంతంగా ప్రతిఘటించిందని గమనించి,ఈ వాతావరణం, ఆ ప్రాంతం నేలలోని మట్టిలో ఏదో శక్తివంతమైన కారణాల ఉన్నవని భావించి అక్కడికక్కడే అతను తన కోటను నిర్మించాడు.ఆ ప్రదేశానికి (నువ్వుల నూనె సీడ్ ప్లాంట్ ప్రదేశం) నూజ్విల్వీడ్ పేరును పెట్టినట్లుగా తెలుస్తుంది.
వెలుపలి లంకెలు
వర్గం:కోటలు వర్గం:ఆంధ్రప్రదేశ్ కోటలు వర్గం:కృష్ణా జిల్లా కోటలు వర్గం:కృష్ణా జిల్లా
ఆప్టికల్ మార్క్ రికగ్నిషన్
ఆప్టికల్ మార్క్ రికగ్నిషన్ (ఆప్టికల్ మార్క్ రీడింగ్, ఓఎమ్‌ఆర్ (OMR) అని కూడా పిలవబడుతుంది) అనేది సర్వేలు , పరీక్షల వంటి డాక్యుమెంట్ ఫారాల (జవాబులు గుర్తించిన పత్రం) నుంచి హ్యూమన్-మార్క్ (మానవుడు గుర్తించిన) డేటా సంగ్రాహక ప్రక్రియ. చాలా సంప్రదాయ ఓఎమ్‌ఆర్ పరికరాలు ఒక ప్రత్యేక స్కానరు పరికరంతో పనిచేస్తాయి, అది ఫారమ్ కాగితం మీదకు. పేజీలో ముందుగా నిర్ణయించిన స్థానాలలో విభేదించే పరావర్తనాన్ని గుర్తించటం ద్వారా దీనిని ఉపయోగిస్తారు, ఎలా అంటే కాగితం యొక్క ఖాళీ ప్రాంతాల్లో కంటే గుర్తించిన ప్రాంతాలు తక్కువ కాంతి ప్రతిబింబిస్తాయి.
ఆప్టికల్ మార్క్ రికగ్నిషన్ ( Optical Mark Recognition, OMR ) ద్వారా సమాచారాన్ని పొందడానికి ఒక మార్గం పుంజం (సాధారణంగా ఎరుపు ) లో ప్రదర్శిస్తారు స్కానర్ ఒక లో ఫైల్ లేదా బార్ కోడ్ కొన్ని సాధారణ విషయాలు గుర్తించడానికి గుర్తులు, సూత్రం ఏమిటంటే, గుర్తుతో ఉన్న భాగం (లేదా బార్‌కోడ్ యొక్క నల్ల భాగం ) గుర్తు లేని భాగం (లేదా బార్‌కోడ్ యొక్క తెల్ల భాగం) కంటే తక్కువ కాంతిని ప్రతిబింబిస్తుంది. ఆప్టికల్ మార్కింగ్ చిహ్నాల ద్వారా వేరు చేయబడిన కార్డులను చైనాలోని ప్రధాన భూభాగంలో "మెషిన్ రీడబుల్ కార్డులు" అని పిలుస్తారు.
ఆప్టికల్ మార్కింగ్ సింబల్ రికగ్నిషన్, ఆప్టికల్ క్యారెక్టర్ రికగ్నిషన్ (OCR) ల మధ్య ఉన్న పెద్ద వ్యత్యాసం ఏమిటంటే దీనికి గుర్తింపు ఇంజిన్ అవసరం లేదు, కాబట్టి దీనికి అధిక కాంట్రాస్ట్, మార్కింగ్ యొక్క నిర్దిష్ట ఆకారం చదవడం సులభం. ఈ పంక్తులు యంత్రాలలో అమర్చిన ప్రతిబింబ పరారుణ సెన్సార్ ద్వారా చదవబడతాయి.
మార్కులు బైనరీ కోడింగ్‌కు అనుగుణంగా ఉంటాయి (మార్కుల ఉనికి లేదా లేకపోవడం). కాగితం యొక్క అంచు నుండి (సాధారణంగా షీట్ పైభాగం), కాగితం ఫీడ్ దిశలో గుర్తులు నిర్ణీత దూరంలో చదవబడతాయి.మల్టిపుల్ చాయిస్ ప్రశ్నాపత్రాలు, ఓట్లు , గేమ్ స్లిప్స్ ( పిఎంయు , లోటో ...) మొదలైన వాటి యొక్క ఆటోమేటిక్ లెక్కింపుకు కూడా ఓఎంఆర్ టెక్నాలజీని ఉపయోగించవచ్చు. thumb|స్టూడియో జవాబు పత్రంలో పేర్కొన్న పాఠశాల అసెస్‌మెంట్ పరీక్ష యొక్క గణిత ప్రశ్నకు సమాధానం ఈ రకమైన పత్రం యొక్క వినియోగదారు తన ఎంపికను ఒక చిన్న గీతతో లేదా తనకు నచ్చిన పెట్టెతో గుర్తించడం ద్వారా తెలియజేస్తాడు, ఇది మార్కింగ్ ఉపయోగించి యంత్రం, గ్రాఫైట్ పెన్సిల్ లేదా పెన్ ద్వారా కనిపిస్తుంది, సాధారణంగా నీలం లేదా నలుపు రంగులో ఎంచుకున్న గడిని నింపాలి దానిద్వారా సరైన సమాధానము  OMR పరికరము గుర్తిస్తుంది.
ఒకటి లేదా అంతకంటే ఎక్కువ మార్కులు నిర్ణయించిన ఫంక్షన్‌కు అనుగుణంగా ఉంటాయి.
కొన్ని OMR పరికరాలు ఒక వైపు కాంతి వనరును, మరొక వైపు సెన్సార్‌ను కలిగి ఉంటాయి, వీటిని కాంతి వనరు యొక్క బలాన్ని గ్రహించడం ద్వారా గుర్తించవచ్చు (కాగితం గుండా వెళుతున్న కాంతి స్థాయి లేదా కాగితంపై చిన్న రంధ్రం యొక్క స్థానం వంటివి); ఇతర కాంతి వనరులు సెన్సార్ యొక్క ఒకే వైపున ఉన్నాయి, గుండా వెళతాయి కాగితం ద్వారా ప్రతిబింబించే కాంతి స్థాయిని గుర్తించవచ్చు.బార్కోడ్ స్కానర్లు, బహుళ-ఎంపిక స్కోరింగ్ పరికరాలు ఉదాహరణలు.
చరిత్ర
1930 లలో, OMR ను పోలిన మొదటి పరికరం, IBM 805 స్కోరింగ్ పరికరం కనిపించింది. ఇది కాగితంపై పెన్సిల్ గుర్తు యొక్క వాహకతను పరీక్షించడానికి మెటల్ బ్రష్‌ను ఉపయోగించి డేటాను పరీక్షించింది. మొట్టమొదటి నిజమైన OMR పరికరం కొరకు, ఇది 1950 లలో కనిపించింది. అదే సమయంలో, ఐబిఎం కూడా ఇలాంటి పరికరాలను అభివృద్ధి చేసింది. 1962 లో, ఐబిఎం ఐబిఎం 1230 ఆప్టికల్ స్కోరర్‌ను పరిచయం చేసింది. ఈ సమయంలో, ఇలాంటి పరికరాలు పుట్టుకొచ్చాయి. 1972 నాటికి, తక్కువ-ధర ఆప్టికల్ రికగ్నిషన్ డివైస్ స్కాన్ చైల్డ్ (స్కాంట్రాన్) కంపెనీ OMR యొక్క వేగవంతమైన చొచ్చుకుపోవడాన్ని స్థాపించింది, ఆప్టికల్ రికగ్నిషన్ పేపర్‌ను కూడా సబ్-స్కాన్డ్ పేపర్ అని కూడా పిలుస్తారు.
ఇప్పుడు, OMR పరికరాలు లెక్కింపు వ్యవస్థలు, స్కోరింగ్, డేటా సేకరణ, ఇతర ప్రయోజనాలలో విస్తృతంగా ఉపయోగించబడుతున్నాయి.
మూలాలు
వర్గం:పరీక్షలు
ఒకటో నంబర్ కుర్రాడు
ఒకటో నంబర్ కుర్రాడు 2002 సెప్టెంబరు 18న విడుదలైన తెలుగు సినిమా. స్వప్న సినిమా బ్యానరులో కె. రాఘవేంద్రరావు, సి. ఆశ్వినీదత్ నిర్మించిన ఈ సినిమాకు ఎ. కోదండరామి రెడ్డి దర్శకత్వం వహించాడు. ఈ సినిమాలో తారకరత్న, రేఖ, తనికెళ్ల భరణి, రాజీవ్ కనకాల తదితరులు ప్రధానపాత్రల్లో నటించగా ఎం.ఎం. కీరవాణి సంగీతం అందించాడు. తారకరత్నకు ఇది తొలి సినిమా.
నిర్మాణం
ఇది తారకరత్న నటించిన రెండవ సినిమా అయినాకానీ మొదట ఈ సినిమానే విడుదలైంది. ముందు దీనికి 1వ నంబర్ కుర్రాడు అనే పేరు పెట్టారు.
పాటలు
ఈ సినిమాకు ఎం.ఎం. కీరవాణి సంగీతం అందించగా చంద్రబోస్, సుద్దాల అశోక్ తేజ పాటలు రాశారు.
స్పందన
"తారకరత్న తన నటన, డ్యాన్స్, ఫైటింగ్‌లతో ఆకట్టుకున్నాడని, సాధారణమైన ఇతివృత్తంతో, రొటీన్ కథతో ఉందని" ది హిందూలోని గుడిపూడి శ్రీహరి అభిప్రాయపడ్డాడు. "ఈ సినిమా ఒక ఆసక్తికరమైన సంఘటనతో ప్రారంభమవుతుంది, కానీ మధ్యలో చూపించిన సన్నివేశాలు వీక్షకులను ఆకట్టుకునేలా లేవు" అని ఐడెల్ బ్రెయిన్ లోని జీవీ వ్రాశాడు. "ఈ సినిమా స్క్రిప్ట్‌లో కొత్తదేమీ లేదు" అని ఫుల్ హైదరాబాదుకు చెందిన ఒక విమర్శకుడు రాశాడు.
డబారుసింగి
దబరుసింగి శ్రీకాకుళం జిల్లా, మందస మండలం లోని గ్రామం. ఇది మండల కేంద్రమైన మందస నుండి 10 కి. మీ. దూరం లోను, సమీప పట్టణమైన పలాస-కాశీబుగ్గ నుండి 28 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 160 ఇళ్లతో, 656 జనాభాతో 288 హెక్టార్లలో విస్తరించి ఉంది. గ్రామంలో మగవారి సంఖ్య 316, ఆడవారి సంఖ్య 340. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 647. గ్రామ జనగణన లొకేషన్ కోడ్ 580313 .పిన్ కోడ్: 532242. డబారుసింగి రిజర్వాయర్ ఈ గ్రామానికి సమీపాన ఉంది.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దబరుసింగిలో భూ వినియోగం కింది విధంగా ఉంది:
ప్రధాన పంటలు
వరి, రాగులు, జీడి
సిరికొండ మధుసూధనాచారి
రాజకీయ జీవితం
సిరికొండ మధుసూధనాచారి స్వర్గీయ ఎన్టీఆర్‌ పిలుపుతో 1982లో రాజకీయాల్లోకి వచ్చాడు. తెలుగుదేశం పార్టీలో చేరి 1994-99 మధ్య కాలంలో తెలుగుదేశం పార్టీ ఎమ్మెల్యేగా ఎన్నికై తొలి సారిగా చట్టసభలో ప్రవేశించాడు. తెలంగాణ ఉద్యమం ప్రారంభం అవుతున్న సమయంలో 2001లో కేసీఆర్‌కు దగ్గరయ్యారు. టీఆర్‌ఎస్‌ పార్టీ స్థాపనకు 8 నెలల ముందు నుండే తెలంగాణ రాష్ట్ర సాధన ఉద్యమంలో చురుగ్గా పనిచేశారు. పార్టీని సంస్థాగతంగా బలోపేతం చేయడంలో చారి పాత్ర పోషించారు. టీఆర్‌ఎస్‌ పోలిట్‌బ్యూరో సభ్యుడు. 1994లో అసెంబ్లీకి మొదటి సారిగా ఎన్నికై వచ్చే సమయం నాటికి రాష్ట్ర వ్యాప్తంగా పత్తి రైతులు ఆత్మహత్య చేసుకుంటున్నారు. దీన్ని చూసి చలించి పోయిన మధుసూధనాచారి పత్తిరైతుల ఆత్మహత్యలను ప్రభుత్వం దృష్టికి తెచ్చేందుకు పురుగుల మందును సభలోకి తెచ్చారు.ఆయన 1999 ఎన్నికల్లో పోటీ చేసి ఓడిపోయాడు.
సిరికొండ మధుసూధనాచారి 2014 అసెంబ్లీ ఎన్నికలలో భూపాలపల్లి నుంచి ఎమ్మెల్యేగా గెలిచి 2014 నుంచి 2018 వరకు తెలంగాణ శాసనసభ తొలి స్పీకర్‌గా పని చేశాడు. ఆయన 2018 అసెంబ్లీ ఎన్నికలలో పోటీ చేసి ఓడిపోయాడు. మధుసూదనచారిని 19 నవంబర్ 2021న గవర్నర్ కోటా ఎమ్మెల్సీగా సూచిస్తూ ప్రభుత్వం ప్రతిపాదించడంతో ఆయన నియామకానికి గవర్నర్ ఆమోదం తెలిపింది. మధుసూదనాచారిని గవర్నర్ కోటాలో ఎమ్మెల్సీగా 14 డిసెంబర్ 2021న తెలంగాణ ప్రభుత్వం గెజిట్ నోటిఫికేషన్​ను విడుదల చేసింది.
వనరులు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ రాష్ట్ర సమితి వర్గం:వరంగల్లు గ్రామీణ జిల్లా రాజకీయ నాయకులు వర్గం:జయశంకర్ భూపాలపల్లి జిల్లా నుండి ఎన్నికైన శాసన సభ్యులు వర్గం:తెలంగాణ శాసనసభ స్పీకర్లు వర్గం:తెలంగాణ శాసన సభ్యులు (2014)
పెమా ఖండు
పెమా ఖండు (1979 ఆగస్టు 21) భారతదేశానికి చెందిన  రాజకీయ నాయకుడు,  అరుణాచల్ ప్రదేశ్ ముఖ్యమంత్రి. 2016 జులై నుండి పరిపాలనలో ఉన్న పెమా ఖండు ప్రభుత్వం రెండు సార్లు తమ పార్టీని మార్చారు: 2016 సెప్టెంబర్ లో భారత జాతీయ కాంగ్రెస్ నుండి పీపుల్స్ పార్టీ ఆఫ్ అరుణాచల్ కి ఒకసారి, 2016 డిసెంబర్ లో  రెండవసారి భారతీయ జనతా పార్టీకి మారారు.
వ్యక్తిగత జీవితం
పేమ ఖండు అరుణాచల్ ప్రదేశ్ పూర్వ ముఖ్యమంత్రి దోర్జీ ఖండు కుమారుడు. దోర్జి ఖండు 2011 ఏప్రిల్ 30న తవాంగ్  నగరం వెళ్తున్న సమయంలో  హెలికాఫ్టర్ యాక్సిడెంట్లో మరణించాడు. ఖండు భౌద్ధమతస్తుడు. హిందూ కాలేజి, ఢిల్లీ విశ్వవిద్యాలయం నుండి గ్రాడ్యుయేషన్ చదువు పూర్తి చేసాడు.
రాజకీయాల్లో
2014 అరుణాచల్ ప్రదేశ్ శాసనసభ ఎన్నికల్లో ముక్తో నియోజకవర్గం నుండి పోటీ లేకుండా ఖండు తిరిగి ఎన్నికయ్యాడు. ఏడాది పొడవునా రాజకీయ సంక్షోభం తరువాత 37 సంవత్సరాల వయసులో ఖండు 2016 జూలై 17 న అరుణాచల్ ప్రదేశ్ ముఖ్యమంత్రిగా ప్రమాణ స్వీకారం చేశాడు.
2016 సెప్టెంబర్ 16 న, సిఎం పెమా ఖండు ఆధ్వర్యంలో అధికార పార్టీకి చెందిన 43 మంది ఎమ్మెల్యేలు భారతీయ జాతీయ కాంగ్రెస్ నుండి భారతీయ జనతా పార్టీ మిత్రపక్షమైన అరుణాచల్ పీపుల్స్ పార్టీకి ఫిరాయించారు. దీంతో కొన్ని కారణాల వల్ల 2016 డిసెంబర్ 21న ఖండునీ  పార్టీ అధ్యక్ష  పదవినుండి తప్పించారు. 11 మంది ఎమ్మెల్యేలతో పాటు ఇద్దరు స్వతంత్రుల మద్దతుతో బిజెపి తన బలాన్ని 45 కి పెంచడంతో 2016  డిసెంబర్ లో, పీపుల్స్ పార్టీ ఆఫ్ అరుణాచల్ 43 మంది శాసనసభ్యులు 33 మంది భారతీయ జనతా పార్టీలో చేరడంతో ఖండు శాసనసభలో తన  మెజారిటీని తిరిగి సాధించాడు.
మూలాలు
వర్గం:జీవిస్తున్న ప్రజలు వర్గం:1979 జననాలు వర్గం:రాజకీయ నాయకులు వర్గం:భారతీయ జనతా పార్టీ ముఖ్యమంత్రులు వర్గం:భారతదేశ రాష్ట్రాల ముఖ్యమంత్రులు
అర్నబ్ గోస్వామి
అర్నబ్ రంజన్ గోస్వామి (జననం 1973 మార్చి 7) ఒక సుప్రసిద్ధ భారతీయ పాత్రికేయుడు. అతను రిపబ్లిక్ మీడియా నెట్‌వర్క్ మేనేజింగ్ డైరెక్టరుగా, దాని ముఖ్య సంపాదకుడుగా పనిచేస్తున్నాడు. రిపబ్లిక్ మీడియా నెట్‌వర్క ప్రస్తుతం ఇంగ్లీషులో రిపబ్లిక్ టివి, హిందీలో రిపబ్లిక్ భారత్ అనే రెండు ఛానెళ్లను నిర్వహిస్తోంది.
రిపబ్లిక్ టీవీకి ముందు గోస్వామి, 2006 నుండి 2016 వరకు టైమ్స్ నౌ, ఇటి నౌ ఛానెళ్ళలో ముఖ్య సంపాదకుడుగా, వార్తా వ్యాఖ్యాతగా పనిచేశాడు. అంతకుముందు, అతను ఎన్డిటివి, ది టెలిగ్రాఫ్ లలో కూడా పనిచేశాడు. టైమ్స్ నౌలో, అతను వారపు రోజులలో రాత్రి 9 గంటలకు, ది న్యూస్అవర్' అనే ప్రత్యక్ష చర్చా  గోష్టి నిర్వహించాడు. ఈ కార్యక్రమం అతనికి విస్తృత ఖ్యాతి సంపాదించి పెట్టింది'. 'అతను 'అర్నబ్‌తో ఫ్రాంక్లీ స్పీకింగ్' అనే ప్రత్యేక టెలివిజన్ కార్యక్రమాన్ని కూడా నిర్వహించాడు. 2016 నవంబరులో టైమ్స్ నౌ లో ముఖ్య సంపాదక పదవికి గోస్వామి రాజీనామా చేశాడు. అతని వార్తా ఛానల్ రిపబ్లిక్ టీవీ 2017 మేలో మొదలైంది.
అతను భారతీయ జనతా పార్టీకి, హిందుత్వకూ అనుకూలంగా రిపోర్టింగ్  చేస్తున్నట్లు ఆరోపణలు వచ్చాయి. ప్రభుత్వ అభిప్రాయాలను యథాతథంగా ప్రసారం చేస్తున్నట్లు కూడా ఆరోపణలు వచ్చాయి. పాలక పక్షం (భాజపా) గణాంకాలను సవాలు చేయకుండా, రాజకీయ ప్రత్యర్థులను ప్రతికూల దృష్టితో ప్రసారం చేస్తున్నట్లు అనిపిస్తున్నది.
-
ప్రారంభ జీవితం, విద్యాభ్యాసం
అర్నబ్ 1973 మార్చి 7 న అస్సాం రాజధాని గువహాటిలో కల్నల్ మనోరంజన్ గోస్వామి, రచయిత సుప్రభా గెయిన్-గోస్వామి దంపతులకు జన్మించాడు. అతని తండ్రి 1960 లో భారత సైన్యంలో చేరి, 30 సంవత్సరాలు సైనిక అధికారి గా పనిచేశాడు. పదవీ విరమణ తరువాత అతను భారతీయ జనతా పార్టీలో చేరాడు; 1998 లోక్ సభ ఎన్నికలలో గువహాటి నియోజకవర్గం నుండి పోటీచేసి కాంగ్రెస్ అభ్యర్థి భువనేశ్వర్ కలిత చేతిలో ఓడిపోయాడు. అతను వివిధ వ్యాసాలు, పుస్తకాలు రచించాడు. 2017 లో ఆసం సాహిత్య సభ అవార్డు పొందారు.
అతని పితామహుడు రజనీ కాంత గోస్వామి న్యాయవాది గా పనిచేశాడు. అతని మాతామహుడు గౌరిశంకర్ భట్టాచార్య భారత కమ్యూనిస్ట్ పార్టీ నుండి ఎన్నికైన శాసనసభ్యుడు గా, అస్సాంలో ప్రతిపక్ష నాయకుడిగా చాలా సంవత్సరాలు పనిచేశాడు.
అర్నబ్ మామ, సిద్ధార్థ భట్టాచార్య గౌహతి తూర్పు నియోజకవర్గం నుండి భాజపా తరపున ఎన్నికైన శాసన సభ్యుడు; 2015 లో సర్బానంద సోనోవాల్ బాధ్యతలు చేపట్టడానికి ముందు ఆయన, పార్టీ అస్సాం విభాగానికి అధిపతి.
చదువు
సైనిక అధికారి కుమారుడు అర్నబ్ వివిధ నగరాల్లో విద్యాబ్యాసం చేసాడు. అతను ఢిల్లీ సైనిక స్థావరం లోని సెయింట్ మేరీస్ స్కూల్ నుండి తన 10 వ తరగతి పరీక్షల లోను, జబల్పూర్ సైనిక స్థావరం లోని కేంద్రీయ విద్యాలయ నుండి 12 వ తరగతి పరీక్షల లోనూ ఉత్తీర్ణుడయ్యాడు. అర్నబ్ ఢిల్లీ విశ్వవిద్యాలయంలోని హిందూ కళాశాల నుండి సామాజిక శాస్త్రంలో బ్యాచిలర్ డిగ్రీ పొందారు. 1994 లో, ఆక్స్ఫర్డ్ విశ్వవిద్యాలయంలోని సెయింట్ ఆంటోనీ కళాశాల నుండి మాస్టర్స్ ఇన్ సోషల్ ఆంత్రోపాలజీ పూర్తి చేశాడు, అక్కడ అతను ఫెలిక్స్ స్కాలర్ గా గుర్తింపు పొందాడు.
2000 లో, గోస్వామి కేంబ్రిడ్జ్ విశ్వవిద్యాలయం అంతర్జాతీయ అధ్యయన విభాగంలో విజిటింగ్ ఫెలో గా పనిచేశాడు.
వ్యక్తిగత జీవితం
అర్నబ్ సమ్యబ్రాతా రే గోస్వామిని వివాహం చేసుకున్నాడు. వారికి ఒక కుమారుడు ఉన్నాడు.
కెరీర్
ది టెలిగ్రాఫ్, ఎన్డిటివి
అర్నబ్ తన వృత్తిని కోల్‌కతాలోని 'ది టెలిగ్రాఫ్‌' తో పాత్రికేయుడు గా ప్రారంభించాడు; ఒక సంవత్సరం లోపే, అతను ఢిల్లీ వెళ్లి ఎన్డిటివిలో చేరాడు.అర్నబ్ ఢిల్లీ నగరం లో తక్కువ కాలం నివసించినప్పటికీ, ఆ నగరంతో గట్టి అనుబంధాన్ని పెంచుకున్నాడు.
అర్నబ్ 1996 నుండి 2006 వరకు ఎన్డిటివిలో లో పనిచేశాడు. ఎన్డిటివిలో ప్రసారమైన న్యూస్ టునైట్ రోజువారీ వార్తా ప్రసారాలకు వ్యాఖ్యాత గా వ్యవహరించాడు. న్యూస్‌నైట్ కార్యక్రమానికి గాను అర్నబ్ కు ఆసియా టెలివిజన్ అవార్డ్స్ 2004 లో ఉత్తమ వార్తా వ్యాఖ్యాతగా పురస్కారం  పొందాడు.
టైమ్స్ నౌ
2006 లో, అర్నబ్ ఎన్‌డిటివిని విడిచిపెట్టి కొత్తగా ప్రారంభించిన టైమ్స్ నౌవార్తా ఛానెల్‌లో ముఖ్య సంపాదకుడు గా చేరారు.
రాత్రి 9 గంటలకు ప్రసారం అయ్యే ' ది న్యూస్ అవర్ ' అని ప్రత్యేక్ష వార్తా ప్రసారం లో, పర్వేజ్ ముషారఫ్ వంటి ప్రముఖ వ్యక్తులను పరిచయం చేసాడు. అర్నబ్ నిర్వహించిన 'అర్నబ్‌తో ఫ్రాంక్లీ స్పీకింగ్ '  కార్యక్రమము లో బెనజీర్ భుట్టో, ఆఫ్గనిస్తాన్ అధ్యక్షుడు హమీద్ కర్జాయ్, యూ.కె మాజీ ప్రధాన మంత్రి గోర్డాన్ బ్రౌన్ ,టిబెట్  ప్రవాస  ప్రభుత్వ మాజీ  అధ్యక్షుడు దలైలామా  వంటి  ప్రముఖ వ్యక్తులను పరిచయం చేసాడు. ప్రధానమంత్రి నరేంద్ర మోడీ 2014 లో పదవీ బాధ్యతలు స్వీకరించిన తరువాత ఇంటర్వ్యూ చేసిన మొదటి టెలివిజన్ వార్తా వ్యాఖ్యాత అర్నబ్.
సంపాదకీయ విభేదాలు, పాత్రికేయ స్వేచ్ఛ లేకపోవడం న్యూస్‌రూమ్ రాజకీయాలను పేర్కొంటూ అర్నబ్ టైమ్స్ నౌ నుండి 2016 నవంబరు 1 న రాజీనామా చేశాడు.
బత్తిన నరసింహా రావు
బత్తిన నరసింహారావు (1945-2017) గారు ప్రముఖ వ్యాపారవేత్త, విద్యావేత్త, రాజకీయ నాయకులు. ఆంధ్రప్రదేశ్ భారతీయ జనతా పార్టీ ముఖ్య నాయకులైన వీరు ప్రస్తుత ఉపరాష్ట్రపతి వెంకయ్య నాయుడు గారికి అత్యంత సన్నిహిత మిత్రుడు.[2]
ప్రాథమిక జీవితం
బత్తిన నరసింహారావు గారు ఉమ్మడి మద్రాస్ రాష్ట్రం లో ఉన్న నెల్లూరు జిల్లా ఉదయగిరి తాలూకా బత్తిన వారి పల్లె గ్రామంలో జన్మించారు. వీరి తల్లి దండ్రులు బత్తిన రామయ్య, అక్కమ్మ దంపతులు. స్వగ్రామం బత్తిన వారి పల్లె నుంచి చిన్నతనం లోనే ఒంగోలు లో ఉన్న మేనమామ కొండ్ల రామయ్య గారి ఇంటికి వచ్చి విద్యాభ్యాసం ప్రారంభించారు .[2]
ప్రాథమిక మరియు ఇంటర్మీడియట్ ఒంగోలులో పూర్తి చేసి, ఉత్తరప్రదేశ్ రాష్ట్రం లో ఉన్న అలహాబాద్ విశ్వవిద్యాలయం నుంచి వ్యవసాయ శాస్త్రం లో బీఎస్సీ డిగ్రీ పూర్తి చేశారు.[2]
రాజకీయ జీవితం
బత్తిన గారి స్వగ్రామైన బత్తిన వారి పల్లె గ్రామంలో దేశానికి స్వాతంత్రం రావడానికి పూర్వమే ఆర్.ఎస్ .ఎస్ యొక్క శాఖ జరిగేది, గాంధీజీ హత్య జరిగిన తరువాత కేంద్ర ప్రభుత్వం దేశవ్యాప్తంగా జరుగుతున్న సంఘ కార్యకలాపాల మీద నిషేధం విధించడం తో వీరి తండ్రి సహకారంతో  తమ  ఇంట్లో రహస్యంగా శాఖ నిర్వహణ జరిగేది[2] , చిన్నతనంలోనే ఆర్. ఎస్. ఎస్ భావాల పట్ల ఆకర్షితుడై  సంఘ్ లో చేరడం జరిగింది.[2]  ఒంగోలు వచ్చిన తరువాత కూడా స్థానికంగా జరిగే శాఖలో పాల్గొన్నారు, సంఘ్  ద్వారా జాతీయ భావాలను మది నిండా నింపుకున్నారు, అలహాబాద్ విశ్వవిద్యాలయంలో చదువుతున్న సమయంలోనే సంఘ్  అనుబంధ విద్యార్థి విభాగం అఖిల భారత విద్యార్థి పరిషత్ లో చేరి విద్యార్థి రాజకీయాల్లో చురుగ్గా వ్యవహరించారు.[2]
విద్యార్థి రాజకీయాల నుంచి భారతీయ జనసంఘ్ పార్టీ లో చేరి పార్టీ కార్యకలాపాల్లో క్రియశీలకంగా పాల్గొంటూ వచ్చిన వీరు 1972 జై ఆంధ్ర, 1975 ఎమర్జెన్సీ  ఉద్యమాల్లో పాల్గొన్నారు. ముఖ్యంగా ఎమర్జెన్సీ ఉద్యమం లో క్రియశీలకంగా వ్యవహరించి అరెస్ట్ అయ్యి జైలుకు వెళ్ళడం జరిగింది. 1977 లో జనతా పార్టీలో చేరి అదే సంవత్సరం జరిగిన లోక్ సభ ఎన్నికల్లో జనతా పార్టీ నుంచి ఒంగోలు లోక్ సభకు పోటీచేసిన వెంకయ్య నాయుడు గారి గెలుపునకు తీవ్రంగా శ్రమించారు, ఆ ఎన్నికల్లో వెంకయ్య గారు ఓటమి పాలైన వీరి పనీతిరుకు మంచి గుర్తింపు లభించింది. ఆ తరువాత 1978 లో జరిగిన ఆంధ్రప్రదేశ్ రాష్ట్ర అసెంబ్లీ ఎన్నికల్లో తన సొంత నియోజకవర్గం ఉదయగిరి నుంచి బరిలోకి దిగిన వెంకయ్య నాయుడు గారిని గెలిపించడం లో తనవంతు పాత్ర పోషించారు.[2]
1980 లో బీజేపీ పార్టీని స్థాపించిన తరువాత పార్టీలో చేరి ప్రకాశం జిల్లాలో పార్టీని విస్తరణ మరియు బలోపేతానికి చివరి శ్వాస వరకు కృషి చేస్తూ వచ్చారు. ప్రకాశం జిల్లా పార్టీలో ముఖ్య నాయకుడిగా కొనసాగుతూనే 1982,1987 లలో ఒంగోలు పురపాలక సంఘానికి  రెండు పర్యాయాలు కౌన్సిలర్ గా సాధించారు. రామాజన్మభూమి ఉద్యమంలో భాగంగా అప్పటి బీజేపీ జాతీయ అధ్యక్షుడు ఎల్. కె. అద్వానీ గారు చేపట్టిన రథ యాత్ర ప్రకాశం జిల్లాకు వచ్చిన సమయంలో  ఆ కార్యక్రమాన్ని దగ్గరుండి పర్యవేక్షణ చేయడమే కాకుండా జిల్లావ్యాప్తంగా వందలాది మంది  కార్యకర్తలను సమీకరించి అయోధ్య కు పంపించడంలో వీరు చేసిన కృషిని అద్వానీ కొనియాడారు. 1991 లో ఒంగోలు లోక్ సభ నుంచి, 2009 లో నెల్లూరు లోక్ సభ నుంచి బీజేపీ అభ్యర్థిగా పోటీచేసి ఓటమి చవిచూసిన పార్టీకి గణనీయమైన ఓట్ల శాతాన్ని సంపాదించారు.[2]
ప్రకాశం జిల్లా బీజేపీ అధ్యక్షుడిగా మూడు సార్లు, ఉమ్మడి ఆంధ్ర ప్రదేశ్ రాష్ట్ర బీజేపీ ఉపాధ్యక్షుడిగా , రాష్ట్ర బీజేపీ పార్టీ క్రమశిక్షణ సంఘం అధ్యక్షుడిగా సేవలందించారు. చివరి శ్వాస వరకు బీజేపీ తోనే కొనసాగారు .[2]
వ్యాపార జీవితం
నరసింహారావు గారు రాజకీయ నాయకుడిగానే కాకుండా వ్యాపారవేత్తగా కూడా అందరికీ సూపరిచితులే, హోటల్ వ్యాపార రంగం లోకి ప్రవేశించి 1980 ల్లో ఒంగోలులో ఆధునిక వాసతులతో మౌర్య హోటల్ ను స్థాపించారు , జిల్లాలో హోటల్ రంగం బాగా అభివృద్ధి చెందడంలో కీలకమైన పాత్ర పోషించారు. హోటలియర్స్ మరియు ఉమ్మడి ఆంధ్రప్రదేశ్ రాష్ట్ర హోటలియర్స్ సంఘాలకు అధ్యక్షుడిగా పనిచేయడం జరిగింది .[2]
ఆంధ్ర కేసరి విద్య కేంద్రం (ఏ. కె. వి. కె)
విద్యార్థులకు నాణ్యమైన విద్యను అందించడం, వారిలో జాతీయవాద భావాలను పెంపొందించడమే లక్ష్యంగా నరసింహారావు గారు  ఆంధ్ర కేసరి టంగుటూరి ప్రకాశం పంతులు గారి స్మారకార్థం ఆంధ్ర కేసరి విద్య కేంద్రాన్ని 1987 ఒంగోలులో ప్రారంభించారు తరువాత కాలంలో సంస్థ కార్యదర్శి గా భాద్యతలు నిరావహించారు  , ప్రస్తుతం ఈ సంస్థ క్రింద ఇంటర్మీడియట్ , డిగ్రీ , న్యాయ మరియు బీఈడీ కళాశాలలు ఉన్నాయి. ఈ విద్యాసంస్థల్లో చదివిన ఏంతో మంది విద్యార్థులు అనేక రంగాలలో ఉన్నత స్థానాల్లో ఉన్నారు.[2]
వ్యక్తిత్వం
సుదీర్ఘ కాలం రాజకీయాల్లో కొనసాగిన బత్తిన గారికి అన్నీ పార్టీల నాయకులతో సత్సంబంధాలు నెరుపుతూ ప్రకాశం జిల్లా రాజకీయాల్లో అజాత శత్రువుగా నిలిచారు. సిద్దాంత పరమైన వైరుధ్యలే తప్పించి వ్యక్తీగతంగా ఏవరిని విమర్శించేవారు కాదు.
వ్యక్తిగత జీవితం
బత్తిన నరసింహారావు గారి భార్య పేరు వసుంధరాదేవి. వీరికి 3 సంతానం, కుమారులు మహేష్ , రాజేష్ లు వైద్యులుగా స్థిరపడగా , కుమార్తె దేవసేన గృహిణి. ప్రముఖ యువ రాజకీయ నాయకులు లంకా దినకర్ గారు వీరి మేనల్లుడు.[2]
మూలాలు
2. https://www.indiaherald.com/Politics/Read/994462412/BATTINA-NARASIMHA-RAO-POLITICIAN వర్గం:భారతీయ జనతా పార్టీ రాజకీయ నాయకులు వర్గం:ప్రకాశం జిల్లా వ్యాపారవేత్తలు వర్గం:ప్రకాశం జిల్లా రాజకీయ నాయకులు
చేసిన పాపం (నాటకం)
కథానేపథ్యం
అహంకార మదోన్మితుడైన రాజకుమారునికి కనువిప్పు కలిగించిన బౌద్ధబిక్షువుని ఇతివృత్తం నేపథ్యంలో ఈ నాటకం ఉంటుంది.
ఇతర లంకెలు
వర్గం:తెలుగు నాటకాలు వర్గం:పుస్తకాలు
మరుగుజ్జు (అయోమయ నివృత్తి)
మరుగుజ్జు అనగా పొట్టిగా ఉండడం.
మరుగుజ్జు
మరుగుజ్జు (Dwarf) అనగా పొట్టి ఆకారం గల మనిషి. ఒక వ్యక్తి యొక్క ఇలాంటి స్థితిని మరుగుజ్జుతనం (Dwarfism) అంటారు. ఎవరైనా యవ్వనంలో 4 అడుగుల 10 అంగుళాల ఎత్తుకంటే తక్కువ ఎత్తు ఉంటే వారిని మరుగుజ్జు అని వ్యవహరిస్తారు. 70% మరుగుజ్జుతనం ఎముకలు సరిగ్గా పెరగకుండా ఉండటం వల వస్తుంది. దీనినే వైద్య పరిభాషలో అకోండ్రోప్లేసియా అని వ్యవహరిస్తారు. అంటే శరీరంలో ఒకటి లేదా అంతకన్నా ఎక్కువ భాగాలు, మిగతా భాగాలతో పోలిస్తే బాగా పెద్దవిగా లేదా బాగా చిన్నవిగా ఉంటాయి.
కారణాలు
మరుగుజ్జు తనం కలగడానికి చాలా వైవిధ్యమైన కారణాలున్నాయి. కానీ అకాండ్రోప్లేసియా, గ్రోత్ హార్మోన్ డెఫిషియన్సీ అనేవి దీనికి ప్రధాన కారణాలుగా గుర్తించడం జరిగింది.
అకాండ్రోప్లేసియా
కొన్ని జన్యుపరమైన కారణాల వల్ల ఎముకల పెరుగదల ఆగిపోతుంది. ప్రపంచంలో మరుగుజ్జులలో 70% మంది దీనివల్లే ప్రభావితులైనట్లు అంచనా.
గ్రోత్ హార్మోన్ డెఫిషియన్సీ
శరీరంలో గ్రోత్ హార్మోన్ సరిపడినంతగా విడుదల కాకపోవడం వలన కూడా మురుగుజ్జుతనం సంక్రమిస్తుంది.
నివారణ
మరుగుజ్జులుగా జన్మించేవారు జన్యులోపాలతో పుట్టడం మూలాన దీన్ని ముందుగానే నివారించడం దాదాపు అసాధ్యమనే చెప్పవచ్చు. మరుగుజ్జు తనాన్ని కలుగజేసే అనేక కారణాల్ని శాస్త్రవేత్తలు కనిపెట్టి ఉండటం మూలాన ఒక శిశువు మరుగుజ్జుగా జన్మిస్తాడనేది కచ్చితంగా చెప్పలేము. అయితే దీన్ని కలుగజేసే పోషకాహార లేమి, హార్మోన్ల సమతుల్యతలోలో లోపం మొదలైన కారణాలను సరైన ఆహార పద్ధతుల ద్వారా, హార్మోన్ థెరపీ ద్వారా కొంత వరకు నివారించవచ్చు.
సాహిత్యం
మరుగుజ్జుతనాన్ని ఆధారంగా చేసుకుని పాశ్చాత్య సాహిత్యంలోనూ, భారతీయ జానపద కథల్లోనూ చాలా రచనలు ప్రచురింపబడ్డాయి. గల్లివర్ ట్రావెల్స్ అనే ప్రసిద్ధి గాంచిన ఆంగ్ల రచనలో వీరి గురించిన ప్రస్తావన ఉంది.
Weblinks
వర్గం:వ్యాధులు
కార్డియాక్ అరెస్ట్
గుండె అకస్మాత్తుగా కొట్టుకోవడం ఆగిపోవడాన్ని కార్డియాక్ అరెస్ట్ అంటారు. కార్డియాక్ అరెస్ట్ ను తెలుగులో గుండె స్తంభించిపోవుట లేక హృదయ స్తంభన అంటారు. గుండె అకస్మాత్తుగా కొట్టుకోవడం ఆగిపోయినప్పుడు కార్డియాక్ అరెస్ట్ సంభవిస్తుంది, ఇది మెదడు మరియు ఇతర ముఖ్యమైన అవయవాలకు ఆక్సిజన్‌తో కూడిన రక్త ప్రసరణ లోపానికి దారితీస్తుంది. ఇది ప్రాణాంతక పరిస్థితి కావచ్చు మరియు గుండెను పునఃప్రారంభించడం మరియు రక్త ప్రవాహాన్ని పునరుద్ధరించడంలో సహాయం చేయడానికి అత్యవసర వైద్య సంరక్షణ అవసరం. గుండె కొట్టుకోవడం ఆగిపోవడానికి గుండె జబ్బులు, గుండెపోటు, గుండెలో విద్యుత్ అసాధారణతలు, మాదకద్రవ్యాల అధిక మోతాదు, మునిగిపోవడం, ఛాతీకి గాయం వంటి అనేక సంభావ్య కారణాలు ఉన్నాయి. గుండె ఆగిపోయే ప్రమాద కారకాలలో గుండె జబ్బుల చరిత్ర, అధిక రక్తపోటు, ధూమపానం, ఊబకాయం మరియు నిశ్చల జీవనశైలి ఉన్నాయి. గుండె ఆగిపోవడం యొక్క లక్షణాలు ఆకస్మికంగా స్పృహ కోల్పోవడం, శ్వాస ఆగిపోవడం మరియు పల్స్ లేకపోవడం వంటివి ఉండవచ్చు. కార్డియోపల్మోనరీ రిససిటేషన్ (CPR) మరియు డీఫిబ్రిలేషన్, గుండెకు విద్యుత్ షాక్‌ను అందించడం వంటివి గుండెను పునఃప్రారంభించడంలో మరియు రక్త ప్రవాహాన్ని పునరుద్ధరించడంలో సహాయపడతాయి. ఎవరైనా కార్డియాక్ అరెస్ట్‌కు గురైనట్లయితే వెంటనే వైద్య సహాయంగా వారి పక్కనున్న ఎవరైనా CPR చర్యను ప్రారంభించాలి. CPR చర్యను చేస్తూనే వైద్యల సహాయం కోసం ప్రయత్నించాలి. CPR చర్యను చేస్తున్న వ్యక్తి CPR చర్యకే ప్రాధాన్యమివ్వాలి, వైద్యుల సహాయం కోసం మరొకరు ప్రయత్నించాలి.
మూలాలు
వర్గం:గుండె
సమాచార లభ్యత లేని కొందరు రచయితలు
ఇది ప్రముఖులు అయి, ఎక్కువ సమాచారం లభ్యం కాని కొందరు రచయితల వివరాలు పొందుపరచిన వ్యాసం
కోయి కోటేశ్వర రావు
ప్రముఖ యువ దళిత కవి, విమర్శకులు కోయి కోటేశ్వరరావు ప్రకాశం జిల్లా, సంతనూతలపాడు, ఎనికపాడు గ్రామం నందు జన్మించారు.
కోలవెన్ను రామకృష్ణారావు
కోలవెన్ను రామకృష్ణారావు ప్రముఖ జతీయవాది. సుప్రసిద్ద ఆంగ్ల త్రైమాసిక పత్రిక త్రివేణి వ్యవస్థాపకుడు. ఇతని జననకాలం-1894. మరణకాలం-1951.
కోగంటి సీతారామాచార్యులు
కోగంటి సీతారామాచార్యులు సంస్కృతాంధ్ర పండితుడు. ఇతడు గుంటూరు జిల్లా, నిజాంపట్నం మండలం, ముక్తేపల్లి అగ్రహారంలో 1927, డిసెంబరు 11వ తేదీన జన్మించాడు. రేపల్లె సాహితీ సమితి సభ్యుడు. ఇతని రచనలు: ఉషారేఖలు, విచిత్రగాథలు, శ్రీవిష్ణు సహస్ర నామ స్తోత్రం
కొల్లా సుబ్బారావు
రచనలు
జగదానంద రాయ్
జగదానంద రాయ్ (জগদানন্দ রায) 19వ శతాబ్దపు ప్రముఖ బెంగాళీ సైన్స్ ఫిక్షన్ రచయిత. ఆయన 1857లో వ్రాసిన శుక్ర భ్రమణ్ (బృహస్పతి గ్రహానికి ప్రయాణం) 22 ఏళ్ల తర్వాత 1879లో ప్రచురించాడు. ఈ కథ సాహితీ చరిత్రకారుల ఆసక్తిని చూరగొన్నది. కథలో ఇతర గ్రహాలకు గ్రహాంతర ప్రయాణాన్ని వర్ణిస్తుంది. ఇందులో యురేనస్ గ్రహంలో నివసించే గ్రహాంతరవాసుల వర్ణనకు ఆధునిక పరిణామ సిద్ధాంతానికి పోలిన సిద్ధాంతాన్ని జగదానంద రాయ్ ఉపయోగించాడు. "''అవి చాలామటుకు మన వానరాలను పోలి ఉన్నాయి. వాటి శరీరం దట్టమైన నల్లని వెంట్రుకలతో నిండి ఉన్నది. వాటి తలలు శరీర పరిమాణానికి పెద్దవిగా ఉన్నవి. కాళ్ళు చేతులకు పొడువాటి గోళ్లతో పూర్తి నగ్నంగా ఉన్నాయి" అని గ్రహాంతవాసులను వర్ణించాడు. ఈ కథ హె.జి.వెల్స్ బుధ గ్రహవాసులను వర్ణించిన నవల "ది వార్ ఆఫ్ ద వరల్డ్స్" కంటే ఒక దశాబ్దం ముందే ప్రచురించబడి ఉండటం విశేషం.
వర్గం:తెలుగు రచయితలు వర్గం:ఆంధ్రప్రదేశ్ వ్యక్తులు
సమ్మోహనం
thumb|సినిమా పోస్టర్ సమ్మోహనం 2018 జూన్ 15 న విడుదలైన తెలుగు సినిమా. ఈ చిత్రానికి కథ, దర్శకుడు ఇంద్రగంటి మోహన కృష్ణ. ఇందులో సుధీర్ బాబు, అదితి రావు హైదరి, ముఖ్య పాత్రలు పోషించారు.
కథ
విజ‌య్‌కుమార్ (పోసాని సుధీర్ బాబు) ఓ చిత్రకారుడు. బాల సాహిత్య కళాకారుడిగా త‌న ప్ర‌తిభ‌ని నిరూపించుకొనే ప్ర‌య‌త్నంలో ఉంటాడు. త‌న క‌ళ పిల్ల‌ల ఊహాశ‌క్తిని పెంచుతుంద‌ని న‌మ్ముతుంటాడు. సినిమాలంటే ఇష్టం ఉండదు. కానీ, ఆయ‌న తండ్రి (విజయ నరేష్)కి మాత్రం సినిమాలంటే పిచ్చి ప్రేమ‌. ఎప్ప‌టికైనా త‌న‌ని తాను తెర‌పై చూసుకోవాల‌ని త‌ప‌న ప‌డుతుంటాడు. ఇంత‌లోనే వాళ్ల ఇంటిని కుమ్మేస్తా చిత్ర‌బృందం చిత్రీకరణ కోస‌మ‌ని ఇస్తాడు. ఆ చిత్ర బృందం ఆయనకు ఓ పాత్ర ఆశ చూపిస్తారు. ఆ సినిమాలో క‌థానాయిక స‌మీరా రాథోడ్ (అదితి రావు హైదరి). ఉత్త‌రాది నుంచి వ‌చ్చిన ఆమెతో విజ‌య్‌కి స్నేహం ఏర్ప‌డుతుంది. సినిమాలోని తెలుగు సంభాష‌ణ‌ల్ని విజ‌య్‌ ద్వారా నేర్చుకుంటుంది స‌మీర‌. ఈ క్ర‌మంలోనే విజ‌య్, స‌మీర ప్రేమ‌లో ప‌డ‌తాడు. మనాలి లో చిత్రీక‌ర‌ణ‌లో ఉన్న స‌మీర ద‌గ్గ‌రికి వెళ్లి త‌న ప్రేమ విష‌యాన్ని చెబుతాడు. కానీ ఆమె తన మీద ఎలాంటి అభిప్రాయం లేదని చెబుతుంది. నిరాశతో ఇంటికి వచ్చేస్తాడు విజయ్. కుమ్మేస్తా చిత్రం విజయవంతం అవుతుంది. కానీ అందులో విజయ్ తండ్రి నటించిన సన్నివేశాలు ఉండవు.
బయటి లంకెలు
వర్గం:2018 తెలుగు సినిమాలు
దిండోరి ప్లాంట్ శిలాజాల జాతీయ ఉద్యానవనం
దిండోరి ప్లాంట్ శిలాజాల జాతీయ ఉద్యానవనం మధ్యప్రదేశ్ రాష్ట్రంలోని లోని దిందోరి జిల్లాలో ఉంది.
చరిత్ర
ఈ ఉద్యానవనం 1960 లో స్థాపించబడింది. ఇది 274,100 చదరపు మీటర్ల వైశాల్యంలో విస్తరించి ఉంది. ఇందులో శిలాజ రూపంలో ఉండే మొక్కలు ఉన్నాయి. ఇవి 40 మిలియన్ నుండి 150 మిలియన్ సంవత్సరాల క్రితం దిండోరి జిల్లాలోని ఏడు గ్రామాలలో (ఘుగువా, ఉమారియా, డియోరఖుర్డ్, బార్బాస్‌పూర్, చంటి-హిల్స్, చార్గావ్, డియోరి కోహాని) వంటి ప్రాంతాల్లో విస్తరించి ఉన్నాయి. ఇలాంటి శిలాజాల మొక్కలు జిల్లాలోని మరో మూడు గ్రామాలలో కూడా కనిపిస్తాయి. కాని అవి ఈ ఉద్యానవనం పరిధిలో ఉండవు.
మరిన్ని విశేషాలు
ఈ ఉద్యానవనంలోని శిలాజ మొక్కలపై లక్నోలోని బిర్బల్ సాహ్ని ఇన్స్టిట్యూట్ ఆఫ్ పాలియోబోటనీ అధ్యయనం చేశారు. ఈ ఉద్యానవనంలో ఘుగువా, ఉమారియాలో చెట్ల పెట్రిఫైడ్ ట్రంక్లను జిమ్నోస్పెర్మ్స్, యాంజియోస్పెర్మ్స్- మోనోకోటిలెడన్స్ లాంటి శిలాజ మొక్కలను కనుగొన్నారు. ఇందులో ఉండే శిలాజాలు జురాసిక్ చల్ లేదా క్రెటేషియస్ యుగం నాటి నుంచి ఉన్నాయయని కొంత ప్రశ్న ఉంది.
మూలాలు
వర్గం:భారతదేశ ఉద్యానవనాలు
పూనా సార్వజనిక సభ
సభ స్థాపనలో SH చిప్లూంకర్, మహాదేవ్ గోవింద రానడే కూడా పాలుపంచుకున్నారు.
2016 లో, మీరా పావగి సంస్థకు మొట్టమొదటి మహిళా అధ్యక్షురాలిగా ఎన్నికైంది.
ఇతర లింకులు
వర్గం:సామాజిక సంస్థలు వర్గం:భారత స్వాతంత్ర్యోద్యమం
ఆగ్నేయ మధ్య రైల్వే
thumb|220px|right| ఆగ్నేయ మధ్య రైల్వే జోన్ (14వ నెంబరు) సౌత్ ఈస్ట్ సెంట్రల్ రైల్వే భారతదేశం పదిహేడు రైల్వే మండలాలులో ఒకటి. ఈ రైల్వే జోన్ బిలాస్‌పూర్ ప్రధాన కేంద్రంగా కార్యకలాపాలను నిర్వహిస్తుంది. నాగపూర్ డివిజన్, పూర్వపు ఆగ్నేయ రైల్వే (దక్షిణ తూర్పు రైల్వే) లోని, పునరుద్దరించబడ్డ బిలాస్‌పూర్ డివిజన్, కొత్తగా ఏర్పడ్డ రాయపూర్ డివిజన్ మొత్తం 3 డివిజన్లు ఈ రైల్వే జోన్ పరిధిలో ఉన్నాయి.
ఈ జోన్ అధికారికంగా దక్షిణ తూర్పు రైల్వే భాగంగా ఉంది. ఇది 1998 సెప్టెంబరు 20 న ప్రారంభించబడింది, 2003 ఏప్రిల్ 5 సం.న జాతికి అంకితం చేశారు. బిలాస్‌పూర్ రైల్వే స్టేషను వ్యవస్థ కోసం ఒక ప్రాంతీయ కేంద్రంగా ఉంది. ఇది ఛత్తీస్‌గఢ్ లో రద్దీగా ఉండే జంక్షనుగా ఉంది, మధ్య (సెంట్రల్) భారతదేశంలో నాల్గవ అత్యంత రద్దీగా ఉండే స్టేషను.. ఇక్కడి నుండి ప్రతిరోజు (డైలీ) అనుసంధానాలు (కనెక్షన్లు) కోలకతా, ముంబై, న్యూ ఢిల్లీ, పూనే, నాగ్‌పూర్, ఇండోర్, అహమ్మదాబాద్, భూపాల్, అమృత్‌సర్, ఆగ్రా, రూర్కీ, హరిద్వార్, విశాఖపట్నం, భువనేశ్వర్, పూరీ, టాటానగర్, పాట్నా, జబల్‌పూర్, రాయ్‌పూర్,, వారణాసి స్టేషనులకు అందుబాటులో ఉన్నాయి.
అంతే కాకుండా బిలాస్‌పూర్ నుండి ఇతర ప్రాంతములకు రైళ్లు నేరుగా తిరువంతపురం, చెన్నై, ఎర్నాకులం, తిరుపతి, తిరునల్వేలి, బెంగుళూర్, భుజ్, గాంధిధామ్, ఓఖా, పోర్బందర్, ధన్బాద్, హైదరాబాదు, జైపూర్, గోరఖ్పూర్, షిర్డీ, ఉదయపూర్, బికానెర్, జమ్మూ, జోధ్పూర్, గౌహతి, కాన్పూర్, లక్నో, రాంచి,, అనేక ఇతర నగరాల, భారతదేశం లోని ఇతర పట్టణాలు అనుసంధానించబడినవి.
ప్రధాన స్టేషన్లు
ఈ జోను (మండలం) లో నాగ్‌పూర్ (NGP), గోండియా (G) డొంగర్‌ఘర్ (DGG), రాజ్‌నంద్‌గావ్ (RJN), దుర్గ్ (దుర్గ్), భిలాయి (BIA), రాయ్‌పూర్ (R) భతపర (BYT), టిల్డా (TLD) బిలాస్‌పూర్ (బిఎస్పి), గేవ్ర రోడ్ (GAD), రాయ్‌గఢ్ (RIG),, అనుప్పూర్ (APR), ప్రధాన స్టేషన్లు ఉన్నాయి. ఇవన్నీ ముంబై-హౌరా, ముంబై-కాట్నీ-విశాఖపట్నం ప్రధాన రైలు మార్గములు మీద ఉంటాయి.
ప్రధాన జంక్షన్లు
నాగ్‌పూర్, బిలాస్‌పూర్, దుర్గ్, రాయ్‌పూర్ స్టేషన్లుమండలం (జోను) లో ప్రధాన జంక్షన్లుగా ఉన్నాయి.
విస్తరణ పరిధి
బిలాస్ పూర్ రైల్వే స్టేషను రైల్వే వ్యవస్థ కోసం ఒక ప్రాంతీయ కేంద్రంగా ఉంది. ఇది రద్దీ ఛత్తీస్గఢ్ జంక్షన్, మధ్య (సెంట్రల్) భారతదేశం యొక్క నాల్గవ రద్దీగా ఉంది. కోలకతా, ముంబై, న్యూ ఢిల్లీ, పూనే, నాగ్పూర్, ఇండోర్, అహమ్మదాబాద్, భూపాల్, అమృత్సర్, ఆగ్రా, రూర్కీ, హరిద్వార్, విశాఖపట్నం, భువనేశ్వర్, పూరీ, టాటానగర్, పాట్నా, జబల్పూర్, రాయ్‌పూర్, వారణాసి మొదలైన అందుబాటులో డైలీ కనెక్షన్లు ఉన్నాయి.